Diari Oficial de la Generalitat Valenciana


Sumari del DOGV 7371, del 30-09-2014 (2014/8804)

ORDE JUS/1706/2014, de 16 de setembre, per la qual es publica la relació definitiva d'aprovats del Cos de Gestió Processal i Administrativa, sistema general de promoció interna, convocat per Orde JUS/1959/2013, de 17 d'octubre
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/8804


Data del document
:   16-09-2014

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDE JUS/1706/2014, de 16 de setembre, per la qual es publica la relació definitiva d'aprovats del Cos de Gestió Processal i Administrativa, sistema general de promoció interna, convocat per Orde JUS/1959/2013, de 17 d'octubre [2014/8804]  
Una vegada acabades les fases d'oposició i de concurs de les proves selectives per a ingrés, pel sistema general de promoció interna, al Cos de Gestió Processal i Administrativa, convocades per l'Orde JUS/1959/2013, de 17 d'octubre (BOE 24) i havent rebut del Tribunal Qualificador la llista d'aspirants que les han superat, este Ministeri, de conformitat amb el que disposa la base quinze de l'Orde JUS/1901/2013, de 20 de setembre (BOE 17 d'octubre) i la base 7.7 de l'Orde JUS/1959/2013, de 17 d'octubre, ha acordat:  
  
Primer  
Fer pública la llista d'aspirants que han superat les proves selectives, que figura en l'annex II d'esta orde.   
  
Segon  
En el termini de 20 dies naturals, comptador a partir de l'endemà de la publicació d'esta orde en el Boletín Oficial del Estado, els aspirants que figuren en l'annex II han de presentar en el Registre General d'este Ministeri, Secretaria d'Estat de Justícia, carrer de La Bolsa, número 8, 28122, Madrid, la documentació següent:  
a) Declaració jurada de no estar incurs en causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat per mitjà de procediment disciplinari de cap dels cossos al servici de qualsevol de les administracions públiques, llevat que haguera sigut rehabilitat (annex I).  
  
b) Certificat mèdic acreditatiu de no patir cap malaltia ni defecte físic que impossibilite per a l'exercici de les funcions pròpies del Cos de Gestió Processal i Administrativa, expedit pel facultatiu de medicina general de la Seguretat Social que corresponga a l'interessat.  
  
Els aspirants que tinguen la condició de discapacitats amb grau igual o superior al 33 per cent hauran de presentar el certificat dels òrgans competents o, si és el cas, de la comunitat autònoma corresponent, que acredite esta condició i la seua compatibilitat funcional per a exercir les tasques pròpies del Cos de Gestió Processal i Administrativa, llevat que l'haguera presentat ja junt amb la solicitud de participació.  
  
Els aspirants en servici actiu podran substituir el document de l'apartat b per una declaració jurada o promesa del fet que mantenen tots els requisits i les circumstàncies certificats d'ofici per l'Administració responsable, a què fa referència la base 7.7 de l'orde de convocatòria.  
En el cas que l'aspirant, en la solicitud de participació inicial, no haja prestat expressament el seu consentiment perquè les seues dades d'identitat personal i titulacions puguen ser consultades d'ofici, haurà d'aportar també dos fotocòpies del document nacional d'identitat o equivalent i fotocòpia compulsada del títol de Diplomat Universitari, Enginyer Tècnic, Arquitecte Tècnic o grau o equivalent. En el cas de titulacions obtingudes en l'estranger, caldrà estar en possessió de la credencial que acredite la seua homologació o convalidació.  
  
Els que dins del termini fixat, i excepte causa de força major, no presenten la documentació, o de l'examen d'esta es deduïx que no tenen algun dels requisits exigits en la base sèptima de les bases comunes i la base 4 de l'orde de convocatòria que regixen este procés selectiu, no podran ser nomenats funcionaris en pràctiques i quedaran anulades les seues actuacions sense perjuí de la responsabilitat en què hagueren pogut incórrer per falsedat en la solicitud inicial.   
  
Tercer  
Els aspirants han de presentar l'anterior documentació amb un escrit on figure: cognoms i nom, número de document nacional d'identitat, cos a què accedixen, àmbit territorial, número d'orde obtingut i telèfon de contacte, a fi d'agilitar la identificació en la revisió de documents.  
  
  
Quart  
Contra esta orde pot interposar-se un recurs potestatiu de reposició davant d'este departament, en el termini d'un mes, o un recurs contenciós administratiu davant dels jutjats centrals contenciosos administratius, en el termini de dos mesos. El termini, en ambdós casos, es comptarà a partir de l'endemà de la publicació en el Boletín Oficial del Estado.  
  
  
Madrid, 16 de setembre de 2014.- El ministre de Justícia, p. d. (Orde JUS/ 2225/2012, de 5 d'octubre), el director general de Relacions amb l'Administració de Justícia: Ricardo Gonzalo Conde Díez.  
  
  
  
ANNEX I  
  
Sr./Sra. ?, amb domicili a ..., d ..................d'anys d'edat, amb document nacional d'identitat número ..., declara sota jurament o promesa, a l'efecte de ser nomenat funcionari del Cos de Gestió Processal i Administrativa, que no ha sigut separat del servici de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.   
  
?............, ... d ............ de 2014  
  
El declarant,